Keskerakonna pressiesindaja Toomas Raag tegi kooskõlas teiste  osalejatega kohtumise kohta ka uudise. Meedias põrkas see aga vastu jäist vaikimise müüri. Ei BNS ega Päevaleht ega SlÕhtuleht ei iitsatanudki, kuigi uudis oleks väärinud ju tähelepanu. Arvasin, et Elo Mõttus helistab oma tavalisel kombel Kanal 2-st ja küsib provotseerivalt, et "kas uus valitsus on juba sündinud?", Elost pole aga midagi kuulda. Küll tema teab, millal, kellelt ja mida tohib küsida. Delfi avaldas paaritunnise viivitusega osa uudisest vaid majandusrubriigis pealkirja all: "Tõniste: Eesti Pank pidanuks sekkuma". Tubli, Delfi! Kui tahetakse mingi uudis ära peita või lugeja segadusse ajada, siis isegi mina ei oskaks seda paremini teha.